Diari Oficial de la Generalitat Valenciana


Sumari del DOGV 9691, del 26-09-2023 (2023/9733)

RESOLUCIÓ 15 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe complementari ambiental i territorial estratègic del Pla de reforma interior i homologació de l'àmbit sud-est del sòl urbà industrial de Nules, expedient 203/0991-PKU.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9691

Data del DOGV
:   26-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9733


Data del document
:   15-09-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ 15 de setembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe complementari ambiental i territorial estratègic del Pla de reforma interior i homologació de l'àmbit sud-est del sòl urbà industrial de Nules, expedient 203/5714-YSJ. [2023/9733]  
  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que estableix la publicació de l'informe ambiental i territorial estratègic en el Diari Oficial de la Generalitat Valenciana, resolc:  
  
Únic  
Publicar en el Diari Oficial de la Generalitat Valenciana l'Informe complementari ambiental i territorial estratègic corresponent a l'expedient 203/4367-WQQ Nules (Castelló).  
  
«Informe complementari  
  
Objecte Pla de reforma interior i homologació de l'àmbit sud-est del sòl urbà industrial  
Tràmit Avaluació ambiental estratègica del Pla  
Promotor Ajuntament de Nules  
Autoritat substantiva Comissió Territorial d'Urbanisme  
Localització Nules (Castelló)  
Núm. expedient 203/6749-WUU  
  
  
La Comissió d'Avaluació Ambiental, en sessió celebrada el 5 de març de 2021, va adoptar l'acord següent:  
Vista la proposta d'informe complementari ambiental i territorial estratègic del Pla de reforma interior i homologació de l'àmbit sud-est del sòl urbà industrial de Nules, en els següents termes:  
Amb data 4 de desembre de 2018 va tindre entrada en el Servei d'Avaluació Ambiental i Territorial Estratègica un escrit de l'Ajuntament de Nules relatiu a l'expedient 203/1197-ECY Pla de reforma interior i homologació de l'àmbit sud-est del sòl urbà industrial de Nules pel qual, textualment, «es requereix a l'òrgan ambiental i territorial un informe que determine si les modificacions que es pretenen introduir no tindran efectes significatius sobre el medi ambient i el territori o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori».  
  
Objecte del pla  
D'acord amb el document inicial estratègic, el pla general vigent va classificar com a sòl urbà amb la qualificació d'industrial l'àmbit sobre el qual es pretén actuar per a millorar la seua planificació urbanística i aconseguir la seua completa urbanització.  
  
  
  
  
El Pla general contempla una xarxa viària que resulta totalment inadequada per al futur de les indústries situades en l'àmbit d'actuació. Perquè contempla un vial en direcció est-oest que divideix les zones edificables d'ús industrial i deixa a banda i banda d'aquest vial indústries del mateix grup empresarial.  
També contempla el Pla general un vial en el límit sud del sòl urbà que, per la seua posició en relació amb la carretera nacional 340, fa que es trobe massa pròxim al lloc on ha d'arribar el vial de desceleració per a accés a la zona industrial des d'aqueixa carretera nacional, d'acord amb el que es deriva de les determinacions de la normativa vigent sobre accessos a les carreteres nacionals. Resulta convenient traslladar més cap al nord aquest vial, i eixamplar-lo, amb la finalitat que s'emplace de manera que puga complir-se la normativa vigent quant a accés des de la carretera nacional 340.  
Els accessos a la zona industrial es realitzen majoritàriament des de la carretera nacional 340, de manera que és convenient que s'adeqüen per a millorar l'accessibilitat i la circulació viària de la zona industrial, així com procurar una millora de la seguretat viària en relació amb aquest tram de la carretera nacional 340.  
És necessari crear un vial de desceleració des de la carretera nacional 340 que permeta un correcte accés des del sud fins a la zona industrial que ens ocupa; eliminar a continuació els accessos directes des de la carretera nacional 340 en tot el tram afectat per l'actuació, i establir que la comunicació cap al nord d'aquesta àrea industrial siga a través de la glorieta i el vial existents ja urbanitzats al nord d'aquesta  
  
També resulta convenient ajustar el planejament urbanístic a la realitat actual de les infraestructures ferroviàries confrontants per l'est amb l'àmbit d'actuació.  
Així mateix, s'estima procedent que la via pecuària que travessa part de l'àmbit d'actuació siga objecte d'un canvi de traçat. Per això resulta convenient classificar com a sòl urbà via pecuària amb tractament de passeig-albereda el tram est de la delimitació del polígon comprés des del límit sud de l'actuació fins al lloc on actualment es troba interrompuda per la infraestructura ferroviària.  
  
Desenvolupament d'actuacions  
Vistos els antecedents i documentació que consten en el Servei d'Avaluació Ambiental Estratègica, pertanyent a la Direcció General de Medi natural i Avaluació Ambiental, s'informa en els següents termes:  
  
 La Comissió d'Avaluació Ambiental, en sessió celebrada el 25 de maig de 2016, va acordar emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior i homologació de l'àmbit sud-est del sòl urbà industrial de Nules, per considerar que no té efectes significatius sobre el medi ambient, amb el compliment de les determinacions de l'esmentat informe.  
 Posteriorment, com s'indica inicialment en 2018 i després del període d'informació pública realitzat per part de l'Ajuntament de Nules, d'acord amb l'article 57 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), sobre la base de les modificacions introduïdes pel promotor pels informes i al·legacions rebuts, sol·licita a l'òrgan ambiental i territorial, segons l'article 57.c, un informe en què es determine si aquestes modificacions tindran efectes significatius sobre el medi ambient sobre el territori o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.  
  
 Després dels requeriments posteriors del Servei d'Avaluació Ambiental Estratègica a l'Ajuntament de Nules a fi d'establir el detall concret de les modificacions introduïdes i aportació dels informes corresponents, l'última documentació rebuda en data de 18 de novembre de 2020.  
Modificació  
A efectes ambientals, s'ha considerat que l'afecció més important que podria derivar-se de la documentació presentada representaria el nou accés al polígon des de l'N-340 pel sud, que, com pot comprovar-se en la imatge adjunta (en trama ocre), està afectada per perillositat d'inundació d'origen geomorfològic.  
  
Vist això, se sol·licita un informe al Servei d'Ordenació del Territori com a competent en matèria de prevenció del risc d'inundació el 2 de desembre de 2020.  
L'Informe del Servei d'Ordenació del Territori, de 24 de febrer de 2021, conclou que, vist que la documentació aportada no canvia respecte de les incidències d'inundabilitat, les condicions que s'han tingut en compte fins ara, es ratifica en la no afecció d'inundació segons l'anàlisi realitzada, d'acord amb les determinacions normatives del Pla d'acció territorial de caràcter sectorial sobre prevenció del risc d'inundació de la Comunitat Valenciana.  
Valoració  
En definitiva, després dels diferents requeriments realitzats a l'Ajuntament de Nules i amb la documentació final aportada, advertida l'afecció de l'accés viari projectat al polígon per risc d'inundació, l'òrgan ambiental procedeix a l'anàlisi dels possibles efectes significatius derivats del desenvolupament de la infraestructura que s'incorpora al planejament, i conclou sobre la base de l'informe del servei competent en matèria de risc d'inundació que aquest accés és compatible amb la normativa corresponent, per la qual cosa no presentarà efectes significatius sobre el medi ambient.  
Informe complementari  
Per tot el que s'ha exposat anteriorment, i sobre la base de l'Informe ambiental i territorial estratègic de 25 de maig de 2016, a la vista de les modificacions introduïdes en el pla de reforma interior, i vist l'informe del Servei d'Ordenació del Territori, competent en matèria de prevenció de risc d'inundació, i a l'efecte de la petició de l'Ajuntament de Nules i en compliment de l'article 57 de la LOTUP, es considera que les modificacions introduïdes no tindran efectes significatius sobre el medi ambient i el territori, per la qual cosa el present informe complementa i és conforme amb el pronunciament ambiental de 25 de maig de 2016 corresponent a l'Informe ambiental i territorial estratègic aprovat per la Comissió d'Avaluació Ambiental.  
Òrgan competent  
La Comissió d'Avaluació Ambiental és l'òrgan competent per a emetre l'Informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat, la Comissió d'Avaluació Ambiental acorda: emetre informe complementari ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior i homologació de l'àmbit sud-est del sòl urbà industrial de Nules, per considerar que no té efectes significatius en el medi ambient.  
S'ha de notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que notifique perquè en prengueu coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons disposa l'article 18.2 de la Llei 40/2015, d'1 d'octubre, de règim jurídic del sector públic.  
València, 10 de març de 2021.- El secretari de la Comissió d'Avaluació Ambiental: José del Valle Arocas.»  
  
València, 15 de setembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.